దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సర్ధార్ ఫస్ట్ లుక్
సర్ధార్ పేరిట రిలీజ్ కానున్న ఈ సినిమా ఫస్ట్ లుక్ రిలీజైంది.
TNN | Updated:
Aug 1, 2015, 06:28PM IST
పవన్ కళ్యాణ్ కి కెరీర్ లో తిరుగులేని హిట్ అందించిన సినిమాల్లో గబ్బర్ సింగ్ కూడా ఒకటి. ఆ సినిమా బ్లాక్ బస్టర్ అవడంతో ఆయన కెరీర్ గ్రాఫ్ అమాంతం పెరిగిపోయింది. అప్పటినుంచే ఆ సినిమాకు సీక్వెల్ గా మరో సినిమా రానుందనే టాక్ వినిపించింది. అదీ కాస్తా ఆలస్యమవుతూ ఆలస్యమవుతూ చివరకు మే 29వ తేదీన సెట్స్ పైకి వెళ్లింది. జులై 29వ తేదీన హైదరాబాద్ లోని ఓ అల్యూమినియం ఫ్యాక్టరీలో జరుగుతున్న షూటింగ్ లో పవన్ కళ్యాణ్ జాయిన్ అయ్యాడు. సర్ధార్ పేరిట రిలీజ్ కానున్న ఈ సినిమా ఫస్ట్ లుక్ కూడా రిలీజ్ చేశారు. ఈ సినిమా కోసం పవన్ భారీగా గడ్డం పెంచుకున్నాడు.
అయితే ఆ లుక్ ఏదీ ఈ ఫస్ట్ లుక్ స్టిల్లో కనిపించకుండా మూవీ మేకర్స్ జాగ్రత్త పడ్డారు. దీంతో అసలు ఈ సినిమాలో పవన్ లుక్ ఎలా వుండబోతుందా అనే సస్పెన్స్ కి మాత్రం ఇంకా తెరపడలేదు. బాబీ డైరెక్ట్ చేస్తున్న ఈ సినిమాని నార్త్ స్టార్ ఎంటర్ టైన్ మెంట్ బ్యానర్ పై పవన్ సన్నిహిత మిత్రుడు శరత్ మరార్ నిర్మిస్తున్నాడు.